Пікі (масць)

Пі́кі (адз. л. пі́ка), таксама ві́ны (адз. л. ві́на) — картачная масць з малюнкам у выглядзе чорнага наканечніка пікі. У брыджы лічыцца самай старшай масцю, у той час як у прэферансе — адной з малодшых.

 Назва і паходжанне 
Згодна з «Этымалагічным слоўнікам беларускай мовы», слова «пікі» было запазычана з рускай мовы (пи́ки), куды яно трапіла з французскай (pique), магчыма, праз пасрэдніцтва нямецкай назвы картачнай масці (Pik), якое ўтварылася ад французскага слова. Само французскае слова pique (у значэнні картачнай масці — мужчынскага роду) з’яўляецца вытворным ад дзеяслова piquer («калоць», «пратыкаць»). Гэты дзеяслоў, у сваю чаргу, мае, верагодна, франкскае паходжанне ад прагерманскага кораня *pikkōn («калоць», «кляваць»). Назва ўтварылася паводле візуальнага падабенства сімвала масці з вастрыём дзіды.

Другая назва масці ў беларускай мовы, «віны», як і аналагічныя назвы ў рускай і ўкраінскай мовах, запазычана з польскай назвы масці (). Польская назва паходзіць ад слова «вінаград», выява якога была на старых картах.

 Аналагі ў іншых калодах 
 У нямецкай калодзе: лісце ().
 У швейцарскай калодзе: шчыты.
 У італа-іспанскай калодзе: мячы.
 У картах таро: мячы або шпагі.

 Культурны ўплыў 
 «Пікавая дама» — аповесць рускага пісьменніка А. С. Пушкіна.
 Падчас уварвання ЗША ў Ірак у 2003 годзе Садам Хусейн быў пазначаны пікавым тузам у спецыяльнай калодзе.
 Пікавы туз быў эмблемай 53-й знішчальнай эскадры Люфтвафэ падчас Другой сусветнай вайны.
 Песня «Ace of Spades» («Пікавы туз») гурта Motörhead.

 Коды сімвала 
 Unicode — U+2660 і U+2664
 ♠ ♤
 HTML — — &#9824; (або &spades;) і &#9828;
 ♠ ♤

 Прыклады карт 

 Крыніцы 

 Славутасці 

Катэгорыя:Картачныя масці